**ELEMENTI I KRITERIJI VREDNOVANJA I OCJENJIVANJA**

**U NASTAVI LIKOVNE KULTURE (5.- 8.r)**

**OŠ „IVO DUGANDŽIĆ-MIŠIĆ“, KOMIN**

**ŠKOLSKA GODINA: 2025./2026.**

**Elementi ocjenjivanja i vrednovanja uključuju**:

1. ***stvaralaštvo*** (stvaralački proces)

− artikuliranje i razvijanje ideje, stvaranje udaljenih asocijacija, sposobnost improvizacije, primjena etapa kreativnoga procesa, refleksija i samorefleksija; vizualno i pisano bilježenje procesa

**2**. ***produktivnost***  (likovni/vizualni izraz: realizacija ideje u formi, u materijalu i u mediju)

− uporaba likovnih pojmova, likovnih materijala, tehnika i/ili vizualnih medija, prikaza motiva i originalnosti (stvaranje udaljenih asocijacija i ideja te izbjegavanje šablonskih i stereotipnih prikaza), uloženoga truda, izražene ideje (prijenos ideje u formu), dovršenosti radova te estetska osjetljivost

**3**. ***kritičko mišljenje i kontekst*** (percepcija i rekonstrukcija cjeline: vlastiti rad i rad drugih učenika, umjetničko djelo, kontekst)

− analiza i vrednovanje procesa: odnos rezultata svake etape s cjelinom, refleksija i samorefleksija

− stvaranje različitih poveznica (analizom i praktičnom primjenom različitih iskustava i znanja) između umjetničkih djela, stvaralačkoga procesa, učenikova likovnoga/vizualnoga izraza i njihovih konteksta − estetska osjetljivost (umjetnička djela, učenički radovi, okolina)

|  |  |
| --- | --- |
| **OCJENA** | **KRITERIJI VREDNOVANJA I OCJENJIVANJA** |
| ODLIČAN (5) | **Stvaralaštvo**  - stvara originalne ideje i udaljene asocijacije ; predlaže veći broj ostvarivih rješenja na zadani problem; ne koristi šablone i stereotipe, improvizira u radu u svrhu pronalaženja različitih puteva do rješenja (koristi različite strategije i postupke); samostalno predviđa aktivnosti koje treba poduzeti da bi došao do rješenja (samostalno organizira etape rada  **Produktivnost**  -originalno koristi različite izražajne mogućnosti likovnog jezika u prikazu motiva / interpretaciji teme / izražavanju ideje; improvizira u primjeni tehnika i medija; dovršava radove; samostalan/na je u radu  **Kritičko mišljenje i kontekst**  - samostalno rekonstruira proces stvaranja u vlastitom i tuđim radovima;  samostalno analizira odnose ideje, forme, materijala i medija na vlastitom i tuđim radovima, umjetničkim djelima te primjerima iz vizualne kulture; stvara poveznice između umjetničkog djela, vlastitog rada i konteksta |
| VRLO DOBAR (4) | **Stvaralaštvo**  - osmišljava ideje kao odmak od doslovnih asocijacija; ne koristi šablone i stereotipe; prepoznaje dva ili više načina dolaska do rješenja (prepoznaje različite strategije i postupke); predviđa dio aktivnosti koje treba poduzeti da bi došao do rješenja (uglavnom samostalno organizira etape rada)  **Produktivnost**  -koristi različite izražajne mogućnosti likovnog jezika u prikazu motiva / interpretaciji teme / izražavanju ideje; korektno primjenjuje tehnike i medije;  dovršava radove ; pokazuje interes i trud  **Kritičko mišljenje i kontekst**  - rekonstruira proces stvaranja u vlastitom i tuđim radovima; analizira odnos ideje, forme i materijala na vlastitom i tuđim radovima, umjetničkim djelima te primjerima iz vizualne kulture ; povremeno stvara poveznice između umjetničkog djela, vlastitog rada i konteksta |
|  |  |

|  |  |
| --- | --- |
| DOBAR (3) | **Stvaralaštvo**  - stvara uobičajene ideje pomoću doslovnih asocijacija;     radi mali odmak od šablona i stereotipa ; koristi manji broj strategija i postupaka pri rješavanju zadatka ; uz učiteljevu pomoć prepoznaje aktivnosti koje treba poduzeti da bi došao do rješenja  **Produktivnost**  -koristi skromniji likovni rječnik koji tek djelomično odgovara prikazanom motivu / izraženoj ideji / interpretiranoj temi ; korektno primjenjuje tehnike i medije ; ostvaruje relativnu ili djelomičnu dovršenost ; pokazuje pozitivan stav prema radu/uloženi trud  **Kritičko mišljenje i kontekst**  -djelomično rekonstruira vlastiti i tuđi stvaralački proces    - prepoznaje odnos ideje, forme i materijala na vlastitom i tuđim radovima, umjetničkim djelima te primjerima iz vizualne kulture   povremeno stvara jednostavne poveznice između umjetničkog djela, vlastitog rada i konteksta |
| DOVOLJAN (2) | **Stvaralaštvo**  - stvara doslovne asocijacije bez jasne ideje; koristi šablone i stereotipe; uz učiteljevu pomoć prolazi kroz aktivnosti koje treba poduzeti da bi došao do rješenja  **Produktivnost**  -koristi skroman likovni rječnik koji ne odgovara prikazanom motivu / izraženoj ideji / interpretiranoj temi ;  upotrebljava tehnike i medije na osnovnoj razini primjene ; ne dovršava radove ;sudjeluje u nastavi  **Kritičko mišljenje i kontekst**  -ne može rekonstruirati vlastiti i tuđi stvaralački proces ; ne prepoznaje odnos ideje, forme i materijala na vlastitom i tuđim radovima, umjetničkim djelima te primjerima iz vizualne kulture  ;  ne stvara poveznice između  umjetničkog djela, vlastitog rada i konteksta |
| NEDOVOLJAN (1) | Učenik odbija rad, svaku suradnju, dijalog, pomoć, ometa i ne poštuje druge učenike u radu.  Kontinuirano izbjegava obveze, ne nosi pribor za rad i ne poštuje dogovore. |

Učiteljica likovne kulture:

Marija Čupić-Senta, prof.